《送胡仲衡》
宋代·裘万顷

忆昔樵江一见君，喜君吃吃善谈文。
别来岁月今如许，书里工夫想得勤。
近世起家多白屋，几人驰志在青云。
穑斋已踏贤关路，更有诸孙策异勋。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。